எட்டரையாயிற்று. காற்றும் மழையும் வந்ததே தவிர நண்பர்கள் வரவில்லை. சாதாரணத்தில் வராமல் விடமாட்டார்கள். என்ன நடந்தது! மேசைகெளரவம் பேணுவதற்காக அவர்கள் கையாலேயே போத்தலைத் திறந்து ‘சியர்ஸ்’ சொல்லித் தொடங்க எண்ணியிருந்தேன். முழுசாக முன்னால் வைத்துக் கொண்டு பொறுத்திருக்க முடியாமல் ‘சண்’ மூடியைத் திருகி ஊற்றினார். முதலாவது சுற்று முடிய ஒன்பது மணியாயிற்று.